Здравейте, имам починал роднина. Човкът беше на 59 години и не можа да се пенсионира. Единствен наследник е неговата леля (сестра на майка му). Въпросът ми е тя наследява ли пенсионните му осигуровки по ДЗПО(допълнително задължително пенсионно осигуряване) т.нар 2-ри стълб и осигуровките му в професионален пенсионен фонд? Познати ми казват, че се наследяват от лелята, но от пенсионните фондове казват, че лелята не ги наследява и няма да й ги изплатаят.




Наследяване на ДЗПО(допълнително задължително пенсионно осигуряване)
====================================================================

 

Здравейте, г-н Василев,  

съгласно чл. 170, ал. 1 от КСО “При смърт на осигуреното лице на  

наследниците, преживелия съпруг, низходящите или възходящите се изплащат  

еднократно или разсрочено натрупаните средства по индивидуалната му партида, като  

се спазва редът за наследяване и размерът на наследствените дялове съгласно Закона за  

наследството.”  

От посочената разпоредба става ясно, че при смърт на лице, осигурено във фонд  

за допълнително задължително пенсионно осигуряване, натрупаните в индивидуалната  

му партида средства се изплащат на наследниците по правилата на Закона за  

наследството и при предвидените в текста ограничения. В чл. 170, ал. 1 от КСО  

законодателят е очертал кръга на наследниците и е изброил изчерпателно тези от тях,  

които имат право да получат съответен дял от натрупаните средства в индивидуалната  

партида на осигуреното лице – това са преживелият съпруг, чиито права възникват по  

силата на брачната връзка с наследодателя и роднините по права низходяща и права  

възходяща линия. Това законово разрешение изключва определени кръгове от  

наследници – съребрените роднини и наследниците по завещание и предвижда  

средствата на починалото осигурено лице да преминат само в имуществената сфера на  

най–близките членове на семейството. Т.е. лелята на починалото лице няма право на изплащане на средствата съгласно чл. 170, ал. 1 от КСО.  

Поздрави,  

адв. Николина Митова  

0898 303092


